**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh nariadenia vlády Slovenskej republiky, ktorým sa ustanovujú kritické zahraničné investície |
| **Predkladateľ (a spolupredkladateľ)** |
|  |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** |  |
| **Predpokladaný termín predloženia na pripomienkové konanie** | 12/2022 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | 2/2023 |
|  |
| 1. **Definovanie problému**
 |
| Aktuálny vývoj a trendy v globálnom hospodárskom priestore a vzájomná otvorenosť ekonomík Európskej únie prispeli k tomu, že aj napriek všeobecne pozitívnemu vplyvu zahraničných investícií, je nutné venovať prichádzajúcim zahraničným investíciám zvýšenú pozornosť a identifikovať ich potenciál a spôsobilosť negatívne ovplyvniť bezpečnosť alebo verejný poriadok. Uvedené naviac umocňujú negatívne dôsledky doznievajúcej pandémie COVID-19 a pretrvávajúcej agresie Ruskej federácie na Ukrajine. Ministerstvo hospodárstva Slovenskej republiky pristúpilo k príprave komplexnej právnej úprave preverovania zahraničných investícií z dôvodu ochrany bezpečnosti a verejného poriadku. Základom tejto legislatívy je zákon č. 497/2022 Z. z. o preverovaní zahraničných investícií a o zmene a doplnení niektorých zákonov (ďalej len „zákon o preverovaní zahraničných investícií“), ktorý venuje osobitnú pozornosť tzv. kritickým zahraničným investíciám. Ide o okruh zahraničných investícií, v súvislosti s ktorými sa vopred vo všeobecnosti predpokladá zvýšené bezpečnostné riziko, ako aj závažnejšie následky v prípade narušenia bezpečnosti alebo verejného poriadku. Z toho dôvodu zákon ustanovuje, že kritické zahraničné investície nemôžu byť uskutočnené bez ich predchádzajúceho preverenia.Skúsenosti krajín, ktoré majú s uplatňovaním národných mechanizmov preverovania zahraničných investícií dlhoročnú prax, ukazujú, že v dôsledku rýchlych zmien v globálnom priestore a rýchleho technologického vývoja sa strategicky dôležitými pre bezpečnosť a verejný poriadok môžu stať aj ďalšie technológie, systémy, infraštruktúra, vstupy a pod., ktorých dôležitosť v súčasnosti nie je možné predvídať. Zároveň možno predpokladať iné nepredvídateľné situácie, ktoré by mohli viesť k ohrozeniu bezpečnosti a verejného poriadku prostredníctvom zahraničnej investície v cieľovej osobe, resp. v sektore, ktorý sa z logických dôvodov pri príprave zákona o preverovaní zahraničných investícií nepovažoval za strategický. Preto bolo vymedzenie kritických zahraničných investícií ponechané na nariadenie vlády. Zároveň však hranice účasti zahraničného investora v cieľovej osobe, ktoré budú kľúčové pre určenie, či konkrétna kritická zahraničná investícia musí byť preverená, sú ustanovené zákonom. Týmto spôsobom je zabezpečená primeraná miera flexibility.Vzhľadom na uvedené a s ohľadom na § 3 a § 68 ods. 1 zákona o preverovaní zahraničných investícií bol pripravený návrh vlády Slovenskej republiky, ktorým sa ustanovujú kritické zahraničné investície (ďalej len „návrh nariadenia“). |
| 1. **Ciele a výsledný stav**
 |
| Návrh nariadenia je súčasťou legislatívneho balíčku, ktorého cieľom je úprava preverovania zahraničných investícií z dôvodu ochrany bezpečnosti a verejného poriadku.Mechanizmus preverovania zahraničných investícií nastavený zákonom o preverovaní zahraničných investícií predstavuje efektívny nástroj ochrany pred bezpečnostnými rizikami spojenými so zahraničnými investíciami, prostredníctvom ktorého Slovensko bude vedieť nielen identifikovať bezpečnostné riziká, ale ich aj eliminovať, a to stanovením podmienok pre uskutočnenie zahraničnej investície alebo jej prípadným zakázaním. V rámci novej právnej úpravy sa kladie osobitná pozornosť na tzv. kritické zahraničné investície, v súvislosti s ktorými sa vopred vo všeobecnosti predpokladá zvýšené bezpečnostné riziko, ako aj závažnejšie následky v prípade narušenia bezpečnosti alebo verejného poriadku. Z toho dôvodu zákon o preverovaní zahraničných investícií vo svojom § 11 ods. 1 ustanovuje, že kritické zahraničné investície nemôžu byť uskutočnené bez ich predchádzajúceho preverenia. V § 68 ods. 1 zákon splnomocňuje vládu Slovenskej republiky na vymedzenie okruhu kritických zahraničných. Dôvodom je primeraná miera flexibility, ktorá je potrebná vo vzťahu k vymedzeniu okruhu kritických zahraničných investícií z dôvodu rýchlo sa meniaceho globálneho priestoru, trendov v oblasti zahraničných investícií a technologického pokroku.Celý legislatívny balíček vrátane nariadenia sleduje jediný záujem, a tým je ochrana pred zahraničnými investíciami, ktoré môžu ohroziť alebo narušiť bezpečnosť alebo verejný poriadok Slovenskej republiky a bezpečnosť alebo verejný poriadok v Európskej únii. Výsledným stavom je zavedenie účinného komplexného mechanizmu preverovania zahraničných investícií z dôvodu ochrany bezpečnosti a verejného poriadku Slovenskej republiky a bezpečnosti a verejného poriadku v Európskej únii. |
| 1. **Dotknuté subjekty**
 |
| Zahraniční investori z tretích krajín podľa § 4 zákona o preverovaní zahraničných investícií, ktorí požiadajú o preverenie alebo ktorých investície Ministerstvo hospodárstva Slovenskej republiky preverí z úradnej moci, ako aj cieľové osoby podľa § 5 zákona o preverovaní zahraničných investícií, ktorých sa tieto zahraničné investície budú týkať.Ministerstvo hospodárstva Slovenskej republiky ako ústredný orgán štátnej správy na preverovanie zahraničných investícií.Ministerstvo vnútra Slovenskej republiky, Ministerstvo obrany Slovenskej republiky a Ministerstvo zahraničných vecí a európskych záležitostí Slovenskej republiky, ktoré majú postavenie tzv. stálych konzultujúcich orgánov podľa § 6 písm. h) zákona o preverovaní zahraničných investícií, a ktoré sa spolu s Ministerstvom hospodárstva Slovenskej republiky vždy priamo podieľajú na posudzovaní rizika negatívneho vplyvu zahraničnej investície (§ 15 zákona) a na preverovaní zahraničnej investície (§ 16 a nasl. zákona).Ďalšie vecne príslušné ministerstvá, ktorých pôsobnosti sa zahraničná investícia týka a ktoré v danom prípade majú postavenie ad hoc konzultujúcich orgánov podľa § 6 písm. h) zákona o preverovaní zahraničných investícií.Ministerstvo financií Slovenskej republiky, ktoré sa osobitne vyjadruje k záväzkom Slovenskej republiky vyplývajúcim z medzinárodných zmlúv obsahujúcich ustanovenia o ochrane a podpore investícií alebo o uľahčovaní investícií.Policajný zbor a spravodajské služby, ktoré sú oprávnené poskytnúť informácie a podávať podnety na preverenie zahraničnej investície.Orgány štátnej správy, subjekty územnej samosprávy a verejnoprávne inštitúcie, ktoré sú povinné poskytnúť Ministerstvu hospodárstva Slovenskej republiky súčinnosť podľa § 7 ods. 6 zákona. |
| 1. **Alternatívne riešenia**
 |
| *Alternatíva 0 – ponechanie súčasného stavu*V súčasnosti Slovenská republika nedisponuje komplexnou právnou úpravou v oblasti preverovania zahraničných investícii z dôvodu ochrany bezpečnosti a verejného poriadku Slovenskej republiky. Čiastková úprava týkajúca sa prvkov kritickej infraštruktúry v pôsobnosti Ministerstva hospodárstva Slovenskej republiky je obsiahnutá v zákone č. 45/2011 Z. z. o kritickej infraštruktúre v znení neskorších predpisov. Z pohľadu potrieb Slovenskej republiky a Európskej únie však táto úprava nie je dostatočná. Z uvedeného dôvodu Ministerstvo hospodárstva Slovenskej republiky pripravilo legislatívny balíček vrátane predloženého návrhu nariadenia, ktorým sa sleduje zavedenie účinného mechanizmu preverovania zahraničných investícií z dôvodu ochrany bezpečnosti a verejného poriadku Slovenskej republiky a bezpečnosti a verejného poriadku v Európskej únii. Týmto spôsobom Ministerstva hospodárstva Slovenskej republiky reflektuje aj na platnú Bezpečnostnú stratégiu Slovenskej republiky, v rámci ktorej je účinné preverovanie zahraničných investícií označené ako jeden zo strategických bezpečnostných záujmov Slovenskej republiky. Požiadavka na zavedenie účinného komplexného mechanizmu na preverovanie zahraničných investícií z dôvodu ochrany bezpečnosti a verejného poriadku vyplýva taktiež z Akčného plánu koordinácie boja proti hybridných hrozbám na roky 2022 až 2024. V prípade ponechania súčasného stavu by Slovenská republika v budúcnosti naďalej nedisponovala účinným nástrojom na identifikáciu a mitigáciu prípadných bezpečnostných rizík spojených s prichádzajúcimi zahraničnými investíciami.*Alternatíva 1 – prijatie návrhu nariadenia* Nariadenie je súčasťou legislatívy pripravenej Ministerstvom hospodárstva Slovenskej republiky, ktorou sa zavádza komplexný účinný mechanizmus preverovania zahraničných investícií z dôvodu ochrany bezpečnosti a verejného poriadku Slovenskej republiky a bezpečnosti a verejného poriadku v Európskej únii. Prijatím tejto legislatívy dôjde k zavedeniu a k následnej implementácii účinného nástroja na ochranu pred bezpečnostnými rizikami spojenými so zahraničnými investíciami, prostredníctvom ktorého Slovensko bude vedieť nielen identifikovať bezpečnostné riziká, ale ich aj eliminovať, a to stanovením podmienok pre uskutočnenie zahraničnej investície alebo jej prípadným zakázaním. Uvedené o. i. prispeje k naplneniu Bezpečnostnej stratégie Slovenskej republiky, v rámci ktorej je účinné preverovanie zahraničných investícií označené ako jeden zo strategických bezpečnostných záujmov Slovenskej republiky, ako aj Akčného plánu koordinácie boja proti hybridných hrozbám na roky 2022 až 2024, z ktorého tiež vyplýva požiadavka na zavedenie účinného komplexného mechanizmu na preverovanie zahraničných investícií z dôvodu ochrany bezpečnosti a verejného poriadku. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.*  |
|  |
| 1. **Preskúmanie účelnosti**
 |
|  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Nariadením sa ustanovujú tzv. kritické zahraničné investície (§ 3 a § 68 ods. 1 zákona o preverovaní zahraničných investícií). Samotné nariadenie preto nemá žiadne vplyvy vo vyššie menovaných oblastiach.Určité vplyvy sa predpokladajú pri implementácii celého legislatívneho balíka upravujúceho preverovanie zahraničných investícií z dôvodu ochrany bezpečnosti a verejného poriadku. Tieto však boli predmetom analýzy a následného posúdenia v rámci predbežného pripomienkového konania k návrhu zákona o preverovaní zahraničných investícií (stanovisko komisie č. 076/2021). Pre úplnosť bola analýza vplyvov na podnikateľské prostredie, ktorá bola predložená do predbežného pripomienkového konania k návrhu zákona o preverovaní zahraničných investícií, aktualizovaná podľa platnej jednotnej metodiky. |
| 1. **Kontakt na spracovateľa**
 |
| Mgr. Martina Stratená, HŠR, odbor investícií Ministerstva hospodárstva SR, mail: martina.stratena@mhsr.sk  |
| 1. **Zdroje**
 |
|  |
| 1. **Stanovisko Komisie na posudzovanie vybraných vplyvov z PPK č. ..........**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |